b'\n_START_ARTICLE_\nBerta Jereb\n_START_SECTION_\n\xc5\xbdivljenjepis\n_START_PARAGRAPH_\nJerebova je medicino \xc5\xa1tudirala na Dunaju, v Ljubljani in Beogradu ter leta 1950 diplomirala na medicinski fakulteti v Ljubljani. Specializacijo iz radioterapije je opravila 1955 in doktorirala 1973 na Karolinskem in\xc5\xa1titutu v Stockholmu, ker je bila od leta 1962 do 1973 tudi zaposlena. Leta 1973 je od\xc5\xa1la v ZDA, kjer se je zaposlila v kancerolo\xc5\xa1kem centru v New Yorku (1973-1975 in 1977-1984). Na Onkolo\xc5\xa1kem in\xc5\xa1titutu Ljubljani je bila zaposlena 1952-1961, 1975-1977 in 1984-1991, od 1992 na Onkolo\xc5\xa1kem in\xc5\xa1titutu vodi raziskovalne projekte. Leta 1993 je postala redna profesorica na Medicinski fakulteti v Ljubljani.\n_START_SECTION_\nDelo\n_START_PARAGRAPH_\nJerebova se je \xc5\xbee v Stockholmu uveljavila na podro\xc4\x8dju otro\xc5\xa1ke onkologije. Sedaj deluje pri organizaciji medicinsko-socialni pomo\xc4\x8di zbolelim za rakom v otro\xc5\xa1tvu (fundacija Mali vitez)._NEWLINE_Objavila je okoli 150 strokovnoznanstvenih \xc4\x8dlankov v doma\xc4\x8di in tuji literaturi ter napisala \xc5\xa1tevilna poglavja v strokovnih knjigah. Med drugim je \xc4\x8dlanica Mednarodne zveze za otro\xc5\xa1ko onkologijo, kateri je bila od leta 1976 do 1980 tudi predsednica._NEWLINE_Berta Jereb je 1998 prejela naziv ambasadorka RS v znanosti.'